KOMMISSIONENS DIREKTIV 97/72/EF af 15. december 1997 om ændring af Rådets direktiv 70/524/EØF om tilsætningsstoffer til foderstoffer (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/524/EØF af 23. november 1970 om tilsætningsstoffer til foderstoffer (1), senest ændret ved Kommissionens direktiv 97/6/EF (2), særlig artikel 7, og

ud fra følgende betragtninger:

Ifølge direktiv 70/524/EØF skal bilagene til stadighed tilpasses den videnskabelige og tekniske udvikling; bilagene blev kodificeret ved Kommissionens direktiv 91/248/EØF (3);

bestemmelserne i kolonnen »Kemisk betegnelse/beskrivelse« bør suppleres for et tilsætningsstof, der tilhører gruppen »Antibiotika«;

der er i nogle medlemsstater gjort omfattende forsøg med en ny anvendelsesform for et tilsætningsstof, der tilhører gruppen »Coccidiostatika og andre lægemidler« samt med en ny anvendelsesform for et tilsætningsstof, der tilhører gruppen »Bindemidler, antiklumpningsmidler og koaguleringsmidler«; på baggrund af erfaringen og de undersøgelser, der er foretaget, bør disse nye anvendelsesformer tillades i hele EF;

bilagenes bestemmelser for et tilsætningsstof, der tilhører gruppen »Emulgatorer, stabilisatorer, fortyknings- og geleringsmidler«, bør tilpasses de EF-bestemmelser, der er vedtaget for det på levnedsmiddelområdet;

bestemmelserne i kolonnen »Bestemmelser i øvrigt« bør ændres for to tilsætningsstoffer, der tilhører gruppen »Emulgatorer, stabilisatorer, fortyknings- og geleringsmidler«, og et tilsætningsstof, der tilhører gruppen »Konserveringsstoffer«;

der er i nogle medlemsstater gjort vellykkede forsøg med en ny anvendelsesform for et tilsætningsstof, der tilhører gruppen »Antibiotika« og et tilsætningsstof, der tilhører gruppen »Coccidiostatika og andre lægemidler«; disse nye anvendelsesformer bør foreløbigt tillades på nationalt plan, indtil de kan tillades på EF-plan;

det tilladte mindsteindhold bør ændres for et tilsætningsstof, der tilhører gruppen »Mikroorganismer«;

undersøgelsen af de forskellige tilsætningsstoffer, der er optaget i bilag II og dermed kan tillades på nationalt plan, er ikke tilendebragt; derfor bør fristen for tilladelse af disse stoffer forlænges for en bestemt periode;

siden 1. april 1997 har det ifølge direktiv 97/6/EF været forbudt at anvende avoparcin, et antibiotika, der tilhører glycopeptidgruppen, i foder med den begrundelse, at det ikke kan udelukkes, at dette tilsætningsstof via det foder, som gives til dyr, kan overføre resistens mod glycopeptider i humanmedicin;

et andet tilsætningsstof, der tilhører glycopeptidgruppen, ardacin, er blevet foreløbigt godkendt ved Kommissionens direktiv 94/77/EF af 20. december 1994 om ændring af Rådets direktiv 70/524/EØF om tilsætningsstoffer til foderstoffer (4); selv om dette tilsætningsstof ikke forhandles for øjeblikket, bør tilladelsen for dette tilsætningsstof af sikkerhedshensyn og i overensstemmelse med den videnskabelige komités anbefalinger ikke forlænges, før resultaterne af undersøgelserne af avoparcin foreligger;

de i dette direktiv fastsatte foranstaltninger er i overensstemmelse med udtalelse fra Den Stående Foderstofkomité -

UDSTEDT FØLGENDE DIREKTIV:

Artikel 1

Bilagene til direktiv 70/524/EØF ændres som angivet i bilaget til dette direktiv.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. marts 1998. De underretter straks Kommissionen herom.

Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 15. december 1997.

På Kommissionens vegne

Franz FISCHLER

Medlem af Kommissionen

(1) EFT L 270 af 14. 12. 1970, s. 1.

(2) EFT L 35 af 5. 2. 1997, s. 11.

(3) EFT L 124 af 18. 5. 1991, s. 1.

(4) EFT L 350 af 31. 12. 1994, s. 113.

BILAG

1. I bilag I:

1.1. i del A »Antibiotika«, for nr. E 717 »Avilamycin« affattes teksten i kolonnen »Kemisk betegnelse/beskrivelse« således:

»C57.62H82.90Cl1.2O31.32 (Oligosaccharidblandinger af orthosomycin produceret af Streptomyces viridochromogenes, NRRL 2860)

Sammensætning:

Avilamycin A: mindst 60 %

Avilamycin B: højst 18 %

Avilamycin A + B: mindst 70 %

Andre avilamyciner: højst 6 % af hver«

1.2. i del D »Coccidiostatika og andre lægemidler« suppleres nr. E 764 »Halofuginon« således:

>TABELPOSITION>

1.3. i del E »Emulgatorer, stabilisatorer, fortyknings- og geleringsmidler«:

1.3.1. udgår nr. E 408 »Furcelleran«

1.3.2. affattes teksten i kolonnen »Bestemmelser i øvrigt« for nr. E 418 »Gellan gummi« og E 499 »Cassia gummi« således:

»Foderstoffer med et vandindhold på over 20 %«

1.4. i del G »Konserveringsstoffer« affattes teksten i kolonnen »Bestemmelser i øvrigt« for nr. E 250 »Natriumnitrit« således:

»Foderstoffer med et vandindhold på over 20 %«

1.5. i del L »Bindemidler, antiklumpningsmidler og koaguleringsmidler«, suppleres teksten til nr. E 598 »Calciumaluminat, syntetisk« således:

>TABELPOSITION>

2. I bilag II:

2.1. I del A »Antibiotika«:

2.1.1. for nr. 30 »Virginiamycin« ændres »30. 11. 1997« i kolonnen »Tilladelsens varighed« til »3. 6. 1998« for dyrekategorien »Søer«

2.1.2. for nr. 31 »Zinkbacitracin« ændres »30. 11. 1997« i kolonnen »Tilladelsens varighed« til »30. 11. 1998« for dyrekategorien »Slagtekyllinger« og »Svin«

2.1.3. indsættes følgende nr.

>TABELPOSITION>

2.2. i del D »Coccidiostatika og andre lægemidler«:

2.2.1. for nr. 26 »Salinomycinnatrium« ændres »30. 11. 1997« i kolonnen »Tilladelsens varighed« til »30. 11. 1998« for dyrekategorien »Slagtekaniner« og »Hønniker til æglægning«

2.2.2. for nr. 27 »Diclazuril« ændres »30. 11. 1997« i kolonnen »Tilladelsens varighed« til »30. 11. 1998« for dyrekategorien »Kalkuner«

2.2.3. suppleres nr. 27 »Diclazuril« således:

>TABELPOSITION>

2.2.4. for nr. 28 »Maduramicin ammonium« ændres »30. 11. 1997« i kolonnen »Tilladelsens varighed« til »30. 11. 1998« for dyrekategorien »Kalkuner«.

3. I del F »Farvestoffer herunder pigmenter« for nr. 11 »Phaffia rhodozyma, astaxanthinrig« ændres »30. 11. 1997« i kolonnen »Tilladelsens varighed« til »30. 11. 1998« for dyrekategorien »Laks, ørreder«.

4. I del L »Bindemidler, antiklumpningsmidler og koaguleringsmidler« for nr. 2 »Natrolit-phonolit« ændres »30. 11. 1997« i kolonnen »Tilladelsens varighed« til »30. 11. 1998«.

5. I del N »Enzymer« for nr. 1 »3-fytase (EC 3.1.3.8)« ændres »30. 11. 1997« i kolonnen »Tilladelsens varighed« hver gang til »30. 11. 1998« for dyrekategorien »Svin (alle kategorier)« og »Fjerkræ (alle kategorier)«.

6. I del O »Mikroorganismer«:

6.1. for nr. 1 »Bacillus cereus var. toyoi (CNCM I-1012/NCIB 40112)«:

6.1.1. ændres mindsteindholdet i kolonnen »CFU/kg af fuldfoderet« for dyrekategorien »Søer« til »0,5 × 109«

6.1.2. ændres »30. 11. 1997« i kolonnen »Tilladelsens varighed« hver gang til »30. 11. 1998« for dyrekategorien »Smågrise«, »Svin« og »Søer«

6.2. for nr. 2 »Baccilus licheniformis (DSM 5749)/Bacillus subtilis (DSM 5750) (i forholdet 1:1)« ændres »30. 11. 1997« i kolonnen »Tilladelsens varighed« til »30. 11. 1998« for dyrekategorien »Smågrise«

6.3. for nr. 3 »Saccharomyces cerevisiae (NCYC Sc 47)« ændres »30. 11. 1997« i kolonnen »Tilladelsens varighed« til »30. 11. 1998« for dyrekategorien »Slagtekvæg«

6.4. for nr. 4 »Bacillus cereus (ATCC 14893/CIP 5832)« ændres »30. 11. 1997« i kolonnen »Tilladelsens varighed« hver gang til »30. 11. 1998« for dyrekategorien »Slagtekaniner« og »Avlskaniner«.

7. I del P »Radionucleidbindere« for nr. 1.1. »Ferri(III)ammonium hexacyanoferrat (II)« ændres »30. 11. 1997« i kolonnen »Tilladelsens varighed« hver gang til »30. 11. 1998« for dyrekategorien »Drøvtyggere (tamme og vildtlevende)«, »Kalve inden drøvtygningens påbegyndelse«, »Lam inden drøvtygningens påbegyndelse«, »Gedekid inden drøvtygningens påbegyndelse« og »Svin (tamme og vildtlevende)«.